På øvelsesterænnet ved Aalborg kaserne, i Hvorup, var 20 børn unge i gang med at lege soldat, for en dag. De er på en oplevelsestur arrangeret af Gestus Nord. De prøvede blandt andet den militære forhindringbane og var ude og køre i en pansret ambulance. - Gestus Kids og Gestus teen er for børn, der ikke altid har det lige så nemt, som os andre, siger frivillig Christian Lykkebo fra Gestus Nord. Foreningen hjælper trængte familier, typisk økonomisk, når de ikke kan få konfirmationen eller julen til at løbe rundt. Dagens udflugt faldt i god jord blandt deltagerne. -   Jeg synes det er fedt. der er nogle lidt grænseoverskridende ting, men det må man jo tage med, siger Sophie Sloth Nielsen far Aalborg, der er medlem af Gestus Teen
Den godgørende forening, Gestus Nord, hjælper børn og unge fra trængte familier,  med at få spændende oplevelser